**Măi române**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu-i pe lume om frumos

Că românul ruşinos!

Măi române, măi frăţâne,

Ce ai tu de la ruşine?!

Că păgânul tor mai rău,

Mai rău urcă-n capul tău;

Nu-i pe lume om blajin

Că românul cel creştin

Măi române şi măi frate.

Ce câştigi din bunătate?!

Cine-a vrut, cine-a poftit

Zilele ţi-a otrăvit!

Cât îi lumeaDomnului

Răbdător ca tine nu-i!

Măi române, frăţioare,

Din răbdare ce ai oare?!

Decât lanţul vechi pe os,

Decât timpul scorburos!

Cât îi lumea-n lung şi-n lat

Om mai paşnic n-am aflat!

Măi române, măi creştine,

Că eşti paşnic este bine!

Dar tu mori şi eu tot mor.

Ce-avem noi din pacea lor?